pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานในพิธีเปิดการสัมมนาเชิงปฏิบัติการ เรื่อง “การขับเคลื่อนงานด้านมาตรฐานผลิตภัณฑ์ชุมชนในยุควิถีใหม่”
วันพุธที่ 24 พฤศจิกายน 2564
ปลัดฯ กอบชัย เป็นประธานในพิธีเปิดการสัมมนาเชิงปฏิบัติการ เรื่อง “การขับเคลื่อนงานด้านมาตรฐานผลิตภัณฑ์ชุมชนในยุควิถีใหม่”
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการ เรื่อง การขับเคลื่อนงานด้านมาตรฐานผลิตภัณฑ์ชุมชนในยุควิถีใหม่ ประจําปีงบประมาณ พ.ศ.2564
ปลัดฯ กอบชัย เป็นประธานในพิธีเปิดการสัมมนาเชิงปฏิบัติการ เรื่อง “การขับเคลื่อนงานด้านมาตรฐานผลิตภัณฑ์ชุมชนในยุควิถีใหม่”
วันนี้ (24 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการ เรื่อง การขับเคลื่อนงานด้านมาตรฐานผลิตภัณฑ์ชุมชนในยุควิถีใหม่ ประจําปีงบประมาณ พ.ศ.2564 ซึ่ง สํานักงานมาตรฐานผลิตภัณฑ์อุตสาหกรรมจัดขึ้น ในระหว่างวันที่ 24-26 พฤศจิกายน 2564 ผ่านช่องทางอิเล็กทรอนิกส์ระบบ ZOOM เพื่อสร้างความรู้และความเข้าใจเกี่ยวกับแนวนโยบาย เป้าหมาย และทิศทางการดําเนินงานมาตรฐานผลิตภัณฑ์ชุมชน (มผช.) แก่หน่วยรับรองมาตรฐานผลิตภัณฑ์ชุมชนจังหวัด (สํานักงานอุตสาหกรรมจังหวัด 76 จังหวัด) และเจ้าหน้าที่ผู้ปฏิบัติงานที่เกี่ยวข้อง ให้มีการปฏิบัติงานเป็นไปในในทิศทางเดียวกัน ตลอดจนเสริมสร้างทักษะความรู้ทางวิชาการ แนวความคิดในการผลักดันผู้ผลิตชุมชนสู่การพัฒนาคุณภาพผลิตภัณฑ์ชุมชน และเพิ่มมูลค่าให้กับสินค้าชุมชน โดยได้รับเกียรติจาก นายสมชาย หาญหิรัญ สมาชิกวุฒิสภา ร่วมเป็นวิทยากร และ นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม เป็นผู้กล่าวรายงาน โดยมีผู้บริหารสํานักงานมาตรฐานผลิตภัณฑ์อุตสาหกรรม เข้าร่วมเป็นเกียรติ และอุตสาหกรรมจังหวัด 76 จังหวัด เข้าร่วมการสัมมนาผ่านระบบ ZOOM ณ ห้องประชุม 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​PM signs book of blessing for H.M. the King and Queen on New Year Day 2022
วันจันทร์ที่ 3 มกราคม 2565
​PM signs book of blessing for H.M. the King and Queen on New Year Day 2022
​PM signs book of blessing for H.M. the King and Queen on New Year Day 2022
January 1, 2022, at 0900hrs, at the Red Room, the Grand Palace, Prime Minister and Defense Minister Gen Prayut Chan-o-cha, and Mrs. Naraporn Chan-o-cha, spouse, offered flower vases and signed a book of blessing for His Majesty the King and Her Majesty the Queen on occasion of the New Year 2022. Participating in the ceremony were Deputy Prime Ministers and spouses.
The Prime Minister and spouse paid respect to, and offered a flower vase in front of His Majesty’s and Her Majesty’s portraits, and 2 other flower vases on behalf of members of the cabinet and spouses respectively. He and the spouse, then, signed the book of blessings, and paid respect in front of His Majesty’s and Her Majesty’s portraits once again to complete the ceremony.
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ " ส่งมอบกำลังใจผู้ป่วยโควิด-19 มอบหมายสธ. ให้คำแนะนำในการดูแลสุขภาพร่างกายและจิตใจให้เข้มแข็งภายใต้สถานการณ์โควิด-19
วันอาทิตย์ที่ 3 เมษายน 2565
โฆษกรัฐบาลเผย "นายกฯ " ส่งมอบกําลังใจผู้ป่วยโควิด-19 มอบหมายสธ. ให้คําแนะนําในการดูแลสุขภาพร่างกายและจิตใจให้เข้มแข็งภายใต้สถานการณ์โควิด-19
โฆษกรัฐบาลเผย "นายกฯ "  ส่งมอบกําลังใจผู้ป่วยโควิด-19  มอบหมายสธ.  ให้คําแนะนําในการดูแลสุขภาพร่างกายและจิตใจให้เข้มแข็งภายใต้สถานการณ์โควิด-19 ที่แพร่ระบาดยาวนาน ขณะที่ วันนี้ พบมีผู้ติดเชื้อรายใหม่รวม 26,840 ราย
วันนี้(3เม.ย.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขอส่งมอบกําลังใจให้แก่ผู้ป่วยโควิด-19 รวมทั้งญาติและครอบครัวผู้ป่วยให้ปลอดภัย พร้อมมอบหมายกระทรวงสาธารณสุขติดตามสุภาพจิตใจของประชาชนที่อาจมีความเครียดและวิตกกังวลจากการที่จะต้องดํารงชีพอยู่ร่วมกับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ที่ยาวนานโดยนายกรัฐมนตรีขอให้กระทรวงสาธารณสุขให้คําแนะนําในปรับรูปแบบการดูแลสุขภาพกาย-จิตของประชาชนในแต่ละกลุ่มได้อย่างเหมาะสมพร้อมพัฒนาระบบบริการสุขภาพจิตให้ตรงต่อความต้องการและสถานการณ์ทอย่างทันท่วงทีและมีประสิทธิภาพยิ่งขึ้นด้วย
รายงานการวัดระดับอารมณ์ผ่านทางwww.วัดใจ.com ของกระทรวงสาธารณสุขในช่วง1มกราคม- 10กุมภาพันธ์2565พบว่าสถานการณ์ที่ดีมากขึ้นโดยพบภาวะเครียดสูง6.04%เสี่ยงซึมเศร้า7.31%เสี่ยงฆ่าตัวตาย4.09%และมีภาวะหมดไฟ4.4%ซึ่งดีกว่าช่วงเดือนสิงหาคม2564ที่ผ่านมาซึ่งป็นช่วงที่ประชาชนมีความเสี่ยงด้านสุขภาพจิตสูงสุดตั้งแต่เริ่มเก็บสถิติโดยมีภาวะเครียดสูง45.5%เสี่ยงซึมเศร้า51.5%เสี่ยงฆ่าตัวตาย30.6%และมีภาวะหมดไฟ17.6% แสดงให้เห็นว่า แม้จะอยู่ในภาวะที่มีความเครียดและความเปลี่ยนแปลงในการดํารงชีวิตแต่คนไทยยังสามารถที่จะรับมือและสร้างเกราะคุ้มกันให้ตนเองเพื่อก้าวข้ามสถานการณ์นี้ไปได้ ทั้งนี้กรมสุขภาพจิตจะติดตามสถานการณ์ความเครียดของประชาชนอย่างใกล้ชิดเพื่อช่วยเหลือและส่งเสริมสุขภาพจิตของคนไทยทุกคนในสังคมโดยประชาชนสามารถประเมินความเครียดผ่านช่องทางwww.วัดใจ.comทางline @1323forthaiและสายด่วน1323 ซึ่งจะได้รับคําแนะนําเบื้องต้นและสามารถให้บุคลากรกรมสุขภาพจิตติดต่อกลับได้เพื่อดูแลต่อเนื่องระยะยาวด้วย
สําหรับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในไทยวันนี้(3เมษายน2565) พบมีผู้ติดเชื้อรายใหม่รวม26,840รายจําแนกเป็นผู้ป่วยจากในประเทศ26,800รายและผู้ป่วยมาจากต่างประเทศ40รายรวมผู้ป่วยสะสมอยู่ที่1,488,160ราย(ตั้งแต่1มกราคม2565)ขณะที่หายป่วยกลับบ้านแล้ว23,412รายรวมหายป่วยสะสม1,258,560ราย(ตั้งแต่1มกราคม2565)โดยมีผู้ป่วยกําลังรักษาอยู่259,126รายและเสียชีวิต97รายทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล1,838รายเฉลี่ยจังหวัดละ24รายอัตราครองเตียงร้อยละ30.0
______
รัฐบาลไทย-ข่าวทำเนียบรัฐบาล-รมว.กษ. ตรวจเยี่ยมการขับเคลื่อนนโยบาย “เกษตรผลิต พาณิชย์ตลาด”
วันเสาร์ที่ 9 ตุลาคม 2564
รมว.กษ. ตรวจเยี่ยมการขับเคลื่อนนโยบาย “เกษตรผลิต พาณิชย์ตลาด”
รมว.กษ. ตรวจเยี่ยมการขับเคลื่อนนโยบาย “เกษตรผลิต พาณิชย์ตลาด” ภายใต้ยุทธศาสตร์ตลาดนําการผลิต ของสินค้าเกษตรอินทรีย์ พร้อมทั้งมอบเงินอุดหนุนโครงการส่งเสริมการผลิตข้าวอินทรีย์ (1ล้านไร่) วงเงินกว่า 161 ล้านบาท ให้แก่กลุ่มผู้ผลิตข้าวอินทรีย์จังหวัดอํานาจเ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมการขับเคลื่อนนโยบาย “เกษตรผลิต พาณิชย์ตลาด” ภายใต้ยุทธศาสตร์ตลาดนําการผลิต ของสินค้าเกษตรอินทรีย์จังหวัดอํานาจเจริญ และมอบปัจจัยการผลิตตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ให้แก่กลุ่มเกษตรแปลงใหญ่จังหวัดอํานาจเจริญ ทั้งนี้ เครือข่ายวิสาหกิจชุมชนเกษตรอินทรีย์จังหวัดอํานาจเจริญ มีสมาชิก 568 ราย จาก 5 อําเภอ 21 ตําบล 72 หมู่บ้าน ปลูกข้าวเกษตรอินทรีย์จํานวน 12,250 ไร่ ผลผลิต 5,000 ตัน/ไร่ สามารถผลิตข้าวอินทรีย์ส่งขายทั้งในและต่างประเทศ
รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรฯ พร้อมสนับสนุนให้เกษตรกรและสถาบันเกษตรกรมีความเข้มแข็ง สามารถเพิ่มประสิทธิภาพในการบริหารจัดการสินค้าเกษตรได้ อีกทั้งยังพร้อมสนับสนุนทางด้านองค์ความรู้ที่เกษตรกรจะสามารถนําไปพัฒนาต่อยอดได้ นอกจากนี้ ได้ประสานกับกระทรวงพาณิชย์ จัดหาช่องทางการตลาด ทั้งในและต่างประเทศ เพื่อให้เกษตรกรมีช่องทางในการจัดจําหน่ายที่แน่นอน
นอกจากนี้ ภายในงานยังได้มีพิธีมอบเงินอุดหนุนโครงการส่งเสริมการผลิตข้าวอินทรีย์ (1ล้านไร่) T2,T3 จังหวัดอํานาจเจริญ ให้แก่ผู้แทนกลุ่มผู้ผลิตข้าวอินทรีย์จังหวัดอํานาจเจริญ จํานวน 280 กลุ่ม เกษตรกรจํานวน 4,248 ราย รวมเป็นเงินทั้งสิ้น 161,000,000 บาท และได้มอบหนังสืออนุญาตเข้าทําประโยชน์ในเขตปฎิรูปที่ดิน (ส.ป.ก.4-01) ให้แก่เกษตรกรจํานวน 10 ราย เพื่อให้เกษตรกรได้ประกอบอาชีพก่อเกิดรายได้ มีชีวิตความเป็นอยู่ที่ดีขึ้นกว่าเดิม
อย่างไรก็ตาม ได้มอบหมายหน่วยงานที่เกี่ยวข้อง บูรณาการการทํางานร่วมกันในการผลักดันการจัดทําแผนยุทธศาสตร์พัฒนาจังหวัดและนําแผนการทําเกษตรระบบอินทรีย์ไปสู่แผนปฏิบัติในพื้นที่ การให้ความรู้การทําการเกษตรระบบอินทรีย์ รวมถึงส่งเสริมการจัดตั้งศูนย์เมล็ดพันธุ์ข้าวอินทรีย์ชุมชน และโรงสีข้าวอินทรีย์ของเครือข่าย เป็นต้น
รัฐบาลไทย-ข่าวทำเนียบรัฐบาล-ททท. จัดงานใหญ่ "สงขลานฤมิต-เมืองเก่าพหุศิลป์สู่มรดกโลก" บอกเล่าอัตลักษณ์เมืองเก่าสงขลา ผ่านเทคนิคการฉายแสงสมัยใหม่ หวังขับเคลื่อนสู่เมืองมรดกโลก
วันศุกร์ที่ 20 พฤษภาคม 2565
ททท. จัดงานใหญ่ "สงขลานฤมิต-เมืองเก่าพหุศิลป์สู่มรดกโลก" บอกเล่าอัตลักษณ์เมืองเก่าสงขลา ผ่านเทคนิคการฉายแสงสมัยใหม่ หวังขับเคลื่อนสู่เมืองมรดกโลก
"เมืองเก่าสงขลา" เป็นเมืองหลักด้านการท่องเที่ยวที่สําคัญของภาคใต้ ส่งเสริมให้เกิดการเดินทางของนักท่องเที่ยวชาวไทย ทั้งกระตุ้นการเดินทางของนักท่องเที่ยวต่างชาติ จากการเปิดด่านการค้าชายแดน ส่งเสริมให้เกิดการใช้จ่ายในอุตสาหกรรมการท่องเที่ยวและการบริการ
วันที่12พฤษภาคม2565นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานเปิดงาน"สงขลานฤมิตเมืองเก่าพหุศิลป์สู่มรดกโลก" (ภายใต้โครงการThailand Festival Experience )โดยมี ดร.นาที รัชกิจประการ ประธานคณะที่ปรึกษารองนายกรัฐมนตรี (นายอนุทิน ชาญวีรกูล) นายเขมพล อุ้ยตยะกุล เลขานุการรัฐมนตรีว่าการกระทรวงการท่องเที่ยวและกีฬา หัวหน้าส่วนราชการ คณะผู้บริหาร หน่วยงานพันธมิตรทั้งภาครัฐและเอกชน สื่อมวลชน และพี่น้องประชาชน ร่วมพิธีเปิดงานสงขลานฤมิต-เมืองเก่าพหุศิลป์สู่มรดกโลก ณ ศาลาไทย แหลมสมิหลา อําเภอเมือง จังหวัดสงขลา ด้วยจะผลักดันให้"เมืองเก่าสงขลา"เป็นเมืองหลักด้านการท่องเที่ยวที่สําคัญของภาคใต้ ส่งเสริมให้เกิดการเดินทางของนักท่องเที่ยวชาวไทย จากความสําเร็จของการจัดสงกรานต์เมืองเก่าสงขลาที่ผ่านมา ทั้งกระตุ้นการเดินทางของนักท่องเที่ยวต่างชาติ จากการเปิดด่านการค้าชายแดน ส่งเสริมให้เกิดการใช้จ่ายในอุตสาหกรรมการท่องเที่ยวและการบริการ
งานสงขลานฤมิต เมืองเก่าพหุศิลป์สู่มรดกโลก ใน2พื้นที่หลัก ได้แก่ บริเวณศาลาไทย แหลมสมิหลา12ถึง14พฤษภาคม ตั้งแต่เวลา15.00ถึง21.00น. และโรงสีแดง หับ โห้ หิ้น เมืองเก่าสงขลา12ถึง31พฤษภาคม ตั้งแต่เวลา15.00ถึง19.00น. ขอเชิญชวนทุกท่านร่วมชมการLight upอาคารโบราณ การจัดแสดงภาพ และเนื้อหาโดยย่อของเมืองสงขลาด้วยMapping Projectionการจัดแสดงพลุดอกไม้ไฟ การแสดงของศิลปิน การออกร้านจําหน่ายอาหารและผลิตภัณฑ์จากท้องถิ่น
รัฐบาลไทย-ข่าวทำเนียบรัฐบาล-กรมบัญชีกลางเพิ่มความคล่องตัวการจัดซื้อจัดจ้าง กรณีวงเงินไม่เกิน 100 ลบ. ขานรับนโยบายเร่งรัดการเบิกจ่ายงบประมาณภาครัฐ
วันจันทร์ที่ 14 กุมภาพันธ์ 2565
กรมบัญชีกลางเพิ่มความคล่องตัวการจัดซื้อจัดจ้าง กรณีวงเงินไม่เกิน 100 ลบ. ขานรับนโยบายเร่งรัดการเบิกจ่ายงบประมาณภาครัฐ
ตามมติ ครม.เรื่องการติดตามเร่งรัดการเบิกจ่ายงบประมาณและการใช้จ่ายภาครัฐ ประจําปีงบประมาณ พ.ศ. 2565 ซึ่งกําหนดเป้าหมายการเบิกจ่ายงบประมาณรายจ่ายในภาพรวมไม่น้อยกว่าร้อยละ 93 การเบิกจ่ายงบประมาณรายจ่ายประจําไม่น้อยกว่าร้อยละ 98
นางสาวกุลยา ตันติเตมิท อธิบดีกรมบัญชีกลาง เปิดเผยว่า ตามมติคณะรัฐมนตรีเรื่องการติดตามเร่งรัดการเบิกจ่ายงบประมาณและการใช้จ่ายภาครัฐ ประจําปีงบประมาณ พ.ศ. 2565 ซึ่งกําหนดเป้าหมายการเบิกจ่ายงบประมาณรายจ่ายในภาพรวมไม่น้อยกว่าร้อยละ 93 การเบิกจ่ายงบประมาณรายจ่ายประจําไม่น้อยกว่าร้อยละ 98การเบิกจ่ายงบประมาณรายจ่ายลงทุนไม่น้อยกว่าร้อยละ 75 และการใช้จ่ายงบประมาณรายจ่ายภาพรวม ร้อยละ 100 ดังนั้น เพื่อให้การเร่งรัดการใช้จ่ายเงินงบประมาณเกิดความคล่องตัว รวดเร็ว และสอดคล้องกับมติคณะรัฐมนตรี อันจะทําให้เม็ดเงินลงสู่ระบบเศรษฐกิจโดยเร็ว คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (คณะกรรมการวินิจฉัย) จึงได้กําหนดแนวทางปฏิบัติสําหรับวงเงินการจัดซื้อจัดจ้างไม่เกิน 100 ล้านบาท โดยมีสาระสําคัญ ดังนี้
การเผยแพร่ร่างประกาศและร่างเอกสารซื้อหรือจ้าง
- วิธีประกวดราคาอิเล็กทรอนิกส์ (e-bidding) วงเงินเกิน 500,000 บาท แต่ไม่เกิน 10,000,000 บาท ให้อยู่ในดุลพินิจของหัวหน้าหน่วยงานของรัฐ ที่จะให้มีการเผยแพร่เพื่อรับฟังความคิดเห็นจากผู้ประกอบการหรือไม่ก็ได้
การเผยแพร่ประกาศและเอกสารซื้อหรือจ้าง
- การซื้อการจ้างด้วยวิธี e-bidding วงเงินเกิน 500,000 บาท แต่ไม่เกิน 100,000,000 บาท ให้หน่วยงานของรัฐเผยแพร่ประกาศและเอกสารซื้อหรือจ้างสําหรับการซื้อหรือจ้างครั้งหนึ่ง ไม่น้อยกว่า 3 วันทําการ
- การซื้อการจ้างด้วยวิธี e-bidding วงเงินเกิน 100,000,000 บาท ให้หน่วยงานของรัฐเผยแพร่ประกาศและเอกสารซื้อหรือจ้างด้วยวิธีประกวดราคาอิเล็กทรอนิกส์ ไม่น้อยกว่า 20 วันทําการ
- การจ้างที่ปรึกษา และการจ้างออกแบบหรือควบคุมงานก่อสร้าง ให้หน่วยงานของรัฐเผยแพร่ประกาศและเอกสารการจ้าง เป็นเวลาติดต่อกันไม่น้อยกว่า 3 วันทําการ
"การกําหนดแนวทางปฏิบัติสําหรับวงเงินการจัดซื้อจัดจ้างไม่เกิน 100,000,000 บาท กําหนดขึ้นเพื่อให้หน่วยงานของรัฐสามารถดําเนินการจัดซื้อจัดจ้างในปีงบประมาณ พ.ศ. 2565 ได้อย่างคล่องตัว และรวดเร็วมากยิ่งขึ้น สอดคล้องกับนโยบายของรัฐบาลที่ต้องการฟื้นฟูเศรษฐกิจภายในประเทศ หลังจากเกิดสถานการณ์การแพร่ระบาด
ของโรคโควิด 19 ให้เป็นไปในทิศทางที่ดีขึ้น ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง 02 270 6400 กด 3 ในวัน เวลาราชการ" อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-บีโอไอ เผยความสำเร็จมหกรรม “BCG Startup Investment Day”
วันศุกร์ที่ 25 มีนาคม 2565
บีโอไอ เผยความสําเร็จมหกรรม “BCG Startup Investment Day”
บีโอไอ เผยความสําเร็จมหกรรม “BCG Startup Investment Day”
บีโอไอ เผยความสําเร็จมหกรรม “BCG Startup Investment Day”
นายสุพัฒนพงษ์ พันธ์มีเชาว์ รองนายกรัฐมนตรี (กลาง) ให้เกียรติเป็นประธานเปิดงานมหกรรม "BCG Startup Investment Day" โดยมี นางสาวดวงใจ อัศวจินตจิตร์ เลขาธิการบีโอไอ (ที่ 2 จากขวา) พร้อมด้วย ดร.พันธุ์อาจ ชัยรัตน์ ผู้อํานวยการสํานักงานนวัตกรรมแห่งชาติ (องค์การมหาชน) (NIA) (ที่ 1 จากซ้าย) กล่าวรายงาน โดยงานนี้เป็นความร่วมมือระหว่างบีโอไอและ NIA พร้อมหน่วยงานพันธมิตรทั้งภาครัฐและเอกชนร่วม 20 หน่วยงาน ซึ่งมีนักลงทุนไทยและต่างประเทศให้ความสนใจ เข้าร่วมชมกิจกรรมและนิทรรศการภายในศูนย์ C asean อาคาร CW Tower กรุงเทพฯ และทางออนไลน์ เป็นจํานวนกว่า 1,000 ราย
รัฐบาลไทย-ข่าวทำเนียบรัฐบาล-การรถไฟแห่งประเทศไทย ยินดีรับฟังทุกข้อเสนอแนะกรณีหัวลำโพง พร้อมเชิญชวนร่วมเวทีเสวนาออนไลน์วันที่ 14 ธันวาคมนี้
วันอาทิตย์ที่ 12 ธันวาคม 2564
การรถไฟแห่งประเทศไทย ยินดีรับฟังทุกข้อเสนอแนะกรณีหัวลําโพง พร้อมเชิญชวนร่วมเวทีเสวนาออนไลน์วันที่ 14 ธันวาคมนี้
ตามที่สหภาพแรงงานรัฐวิสาหกิจรถไฟแห่งประเทศไทย (สร.รฟท.) พร้อมด้วยตัวแทนจากหลายฝ่าย ทั้งนักวิชาการ ภาคสังคม และพี่น้องประชาชน แสดงความเป็นห่วงและมีข้อเสนอแนะต่อการพัฒนาพื้นที่ของสถานีกรุงเทพ(หัวลําโพง) ที่จะเกิดขึ้นในอนาคตนั้น
การรถไฟแห่งประเทศไทย (รฟท.) กระทรวงคมนาคมขอขอบคุณและจะรวบรวมทุกความคิดเห็นนํามาประกอบการพิจารณาอย่างรอบคอบ และในเวทีเสวนาออนไลน์ที่จะมีขึ้นวันที่ 14 ธันวาคม 2564 เวลา 13.00 น. ขอเชิญชวนประชาชนทุกท่านร่วมติดตามและแสดงความคิดเห็น โดยมุ่งหวังจะรวบรวมข้อมูลให้ครบถ้วนอย่างรอบด้านเพื่อนํามาพิจารณาหาแนวทางที่จะเกิดประโยชน์ต่อส่วนรวมเป็นสําคัญ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ รฟท. เปิดเผยว่า กรณีที่มีตัวแทนจากหลายฝ่ายแสดงความเป็นห่วงถึงแนวทางการพัฒนาพื้นที่ของสถานีกรุงเทพ (หัวลําโพง) จะส่งผลกระทบต่อการเดินทางโดยรถไฟของประชาชน เกี่ยวกับเรื่องนี้ ทาง พล.อ.ประยุทธ์ จันทร์โอชา นายกรัฐมนตรี นายศักดิ์สยาม ชิดชอบ รัฐมนตรีว่าการกระทรวงคมนาคม รวมทั้ง นายนิรุฒ มณีพันธ์ ผู้ว่าการรถไฟแห่งประเทศไทย ได้รับทราบถึงปัญหาดังกล่าว พร้อมแสดงความห่วงใยไปถึงพี่น้องประชาชน โดยสั่งการให้รวบรวมทุกปัญหาความเดือดร้อน ความคิดเห็น และข้อเสนอแนะจากทุกภาคส่วน นํามาประกอบการพิจารณาเพื่อหาแนวทางการเดินรถเข้าสถานีหัวลําโพงที่เหมาะสม เพื่อให้ส่งผลกระทบต่อประชาชนน้อยที่สุดและเป็นประโยชน์ต่อส่วนรวมมากที่สุด
ทั้งนี้ จะมีการเปิดเวทีสาธารณะรูปแบบออนไลน์ เพื่อรับฟังความคิดเห็นจากทุกภาคส่วน จัดขึ้นในวันที่ 14 ธันวาคม 2564 เวลา 13.00 น. ณ ห้องออดิทอเรียม อาคารปฎิบัติการข่าว บมจ.อสมท. โดยจะเป็นการถ่ายทอดสดในช่องทางออนไลน์ผ่านทางเพจเฟซบุ๊ก ทีมพีอาร์การรถไฟแห่งประเทศไทย และเพจสํานักข่าวไทย ทาง Live ช่องยูทูบ การรถไฟแห่งประเทศไทย OFFICIAL และ ช่องยูทูปสํานักข่าวไทย โดยเวทีเสวนาดังกล่าวจะเป็นอีกหนึ่งโอกาสที่ทุกท่านจะได้ร่วมแสดงความคิดเห็นกันได้อย่างเต็มที่ และ รฟท.จะรวบรวมข้อมูลให้ครบถ้วนทุกรอบด้าน เพื่อนําความเห็นจากทุกฝ่ายมาใช้ประกอบการพิจารณาหาแนวทางที่จะก่อให้เกิดประโยชน์สูงสุดต่อผู้ใช้บริการและรฟท.ในอนาคตต่อไป
รัฐบาลไทย-ข่าวทำเนียบรัฐบาล-ครม. เห็นชอบแผนฟื้นฟูการท่องเที่ยวของภูมิภาคอาเซียนหลังโควิด-19 พร้อมแนวปฏิบัติ 5 เสาหลัก
วันจันทร์ที่ 30 สิงหาคม 2564
ครม. เห็นชอบแผนฟื้นฟูการท่องเที่ยวของภูมิภาคอาเซียนหลังโควิด-19 พร้อมแนวปฏิบัติ 5 เสาหลัก
ครม. เห็นชอบแผนฟื้นฟูการท่องเที่ยวของภูมิภาคอาเซียนหลังโควิด-19 พร้อมแนวปฏิบัติ 5 เสาหลัก
วันที่ 30 ส.ค. 64น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่าคณะรัฐมนตรี (ครม.) เห็นชอบแผนฟื้นฟูการท่องเที่ยวของภูมิภาคอาเซียนภายหลังการแพร่ระบาดของโรคติดเชื้อไวรัสโคโรนา 2019 (โควิด-19)และถ้อยแถลงข่าวร่วมรัฐมนตรีท่องเที่ยวอาเซียนว่าด้วยเรื่องแผนฟื้นฟูฯดังกล่าว พร้อมอนุมัติให้รัฐมนตรีว่าการกระทรวงการท่องเที่ยวและกีฬา ให้การรับรองผลการศึกษาฉบับสุดท้ายของแผนฟื้นฟูฯ และถ้อยแถลงข่าวร่วมรัฐมนตรีท่องเที่ยวอาเซียน
สําหรับผลการศึกษาฉบับสุดท้ายของแผนฟื้นฟูการท่องเที่ยวของภูมิภาคอาเซียนภายหลังการแพร่ระบาดของโรคติดเชื้อไวรัสโคโรนา 2019 (โควิด-19) เป็นหนึ่งในผลลัพธ์สําคัญทางเศรษฐกิจในช่วงการดํารงตําแหน่งประธานอาเซียนปี 2564 ของบรูไนดารุสซาลาม รวมทั้งเป็นแผนฟื้นฟูการท่องเที่ยวของภูมิภาคอาเซียน ซึ่งจะเป็นเครื่องมือสําคัญในการฟื้นคืนอุตสาหกรรมการท่องเที่ยวของภูมิภาคอาเซียน ภายหลังการแพร่ระบาดของโควิด-19 และได้มีการพัฒนาสอดคล้องกับแผนยุทธศาสตร์ด้านการท่องเที่ยวอาเซียนปี 2559-2564 และปฏิญญาพนมเปญมุ่งสู่การท่องเที่ยวอาเซียนที่ยั่งยืน ครอบคลุม และฟื้นตัวได้เร็ว โดยผลการศึกษาดังกล่าวประกอบด้วยข้อเสนอแนะและแนวปฏิบัติ 5 เสาหลัก
เสาหลักที่ 1 สนับสนุนธุรกิจการท่องเที่ยวด้วยการฟื้นฟูและการปรับตัวเช่น สนับสนุนทางการเงินเพื่อรักษาสภาพคล่องของธุรกิจท่องเที่ยวในระยะสั้น การจัดฝึกอบรมและพัฒนาทักษะที่เหมาะสม เป็นต้น
เสาหลักที่ 2 ฟื้นฟูการเดินทางภายในภูมิภาคและระหว่างประเทศอย่างปลอดภัยและไร้รอยต่อ เช่น ส่งเสริมภูมิภาคอาเซียนในวงกว้างเพื่อเปิดการเดินทางอีกครั้งส่งเสริมมาตรฐานและแนวปฏิบัติด้านสุขภาพและความปลอดภัยในภูมิภาคอาเซียน เป็นต้น
เสาหลักที่ 3 สร้างความมั่นใจในการฟื้นฟูภาคการท่องเที่ยวให้เป็นไปตามหลักการของความยั่งยืนและมีความครอบคลุม เช่น สร้างมาตรฐานใหม่ที่มุ่งสู่ความสําเร็จของภาคการท่องเที่ยว โดยศึกษาพัฒนาตัวชี้วัดด้านการท่องเที่ยวอาเซียน และการเพิ่มจํานวนนักท่องเที่ยววางรากฐานการท่องเที่ยวอย่างยั่งยืนให้สอดคล้องกับมาตรฐานและแนวทางความยั่งยืนของอาเซียนด้านการท่องเที่ยวที่มีอยู่เดิมลงทุนในโครงสร้างพื้นฐานที่สําคัญในแหล่งท่องเที่ยว เป็นต้น
เสาหลักที่ 4นําเสนอรูปแบบใหม่ของการบริการด้านการท่องเที่ยวเพื่อขับเคลื่อนการแข่งขัน เช่น ส่งเสริมและพัฒนาสินค้าด้านการท่องเที่ยวของอาเซียน เพื่อตอบสนองแนวโน้มการท่องเที่ยวใหม่ๆ ผ่านกองทุนพิเศษสําหรับธุรกิจ Start-up การเสริมสร้างศักยภาพ และการสนับสนุนทางการตลาดสําหรับภาคธุรกิจ รวมทั้งการเปิดตัวโครงการส่งเสริมแหล่งท่องเที่ยวใหม่ และแหล่งท่องเที่ยวที่ยังมีการเข้าถึงน้อย เป็นต้น และ
เสาหลักที่ 5 สนับสนุนการฟื้นฟูด้านการท่องเที่ยวที่ฟื้นตัวได้เร็วในระยะยาว และการเตรียมความพร้อมในภาวะวิกฤติ เช่น จัดทําโครงการสนับสนุนอย่างต่อเนื่องเพื่อสร้างความเชื่อมั่นให้กับภาคการเดินทางและการท่องเที่ยว ผ่านการติดตามและสนับสนุนการจัดทํารายงานสรุปผลประจําปีของผลกระทบด้านการเดินทางและการท่องเที่ยวในอาเซียน และการเสริมสร้างความเข้มแข็งให้แก่คณะสื่อสารในภาวะวิกฤติการท่องเที่ยวอาเซียน รวมถึงยกระดับการใช้งานและความเข้าใจเทคโนโลยีดิจิทัลในภาคการท่องเที่ยว ผ่านการใช้งานและจัดเก็บข้อมูลแบบ Big Dataเทคโนโลยีปัญญาประดิษฐ์(AI) และระบบ Machine Learning เป็นต้น
------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมทัพนักกีฬาทีมชาติไทยในโค้งสุดท้ายของการแข่งขัน ASEAN Para Games 2022 ปลื้มกวาดเหรียญทองทะลุเป้าครองอันดับ 2 อาเซียน
วันเสาร์ที่ 6 สิงหาคม 2565
โฆษกรัฐบาลเผย นายกฯ ชื่นชมทัพนักกีฬาทีมชาติไทยในโค้งสุดท้ายของการแข่งขัน ASEAN Para Games 2022 ปลื้มกวาดเหรียญทองทะลุเป้าครองอันดับ 2 อาเซียน
โฆษกรัฐบาลเผย นายกฯ ชื่นชมทัพนักกีฬาทีมชาติไทยในโค้งสุดท้ายของการแข่งขัน ASEAN Para Games 2022 ปลื้มกวาดเหรียญทองทะลุเป้าครองอันดับ 2 อาเซียน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมทัพนักกีฬาคนพิการทีมชาติไทยในการแข่งขันกีฬาอาเซียนพาราเกมส์ ที่สามารถนําชัยชนะมาสู่ประเทศไทยได้อย่างต่อเนื่อง พร้อมยินดีกับความสําเร็จของทุกฝ่ายในการบรรลุเป้าหมายเหรียญทองจากการแข่งขันดังกล่าว
โฆษกประจําสํานักนายกรัฐมนตรี กล่าวว่า การแข่งขันกีฬาอาเซียนพาราเกมส์ ครั้งที่ 11 (ASEAN Para Games 2022) ณ เมืองสุราการ์ตา (โซโล) ประเทศอินโดนีเซีย ระหว่างวันที่ 30 กรกฎาคม – 6 สิงหาคม 2565 ซึ่งมีนักกีฬาคนพิการทีมชาติไทยเข้าร่วมทั้งหมด 310 คน ในทุกชนิดกีฬา ทั้งหมด 14 ชนิดกีฬา ได้แก่ กรีฑา ยิงธนู แบดมินตัน บอคเซีย ฟุตบอลคนตาบอด หมากรุก โกลบอล ยูโด ยกน้ําหนัก ว่ายน้ํา เทเบิลเทนนิส วีลแชร์เทนนิส วอลเลย์บอลนั่ง และวีลแชร์บาสเกตบอล
โดยผลสรุปการครองเหรียญอย่างไม่เป็นทางการ ภายหลังจบการแข่งขัน วันที่ 5 สิงหาคม 2565 เวลา 22.35 น. ประเทศไทยสะสมเหรียญรางวัลรวม 312 เหรียญ ประกอบด้วย 113 เหรียญทอง 113 เหรียญเงิน 86 เหรียญทองแดง ซึ่งเป็นที่น่ายินดีที่นักกีฬาไทยได้เหรียญรางวัลมากเป็นอันดับที่ 2 สามารถกวาดรางวัลเหรียญทองเกินกว่าเป้าหมายที่การกีฬาแห่งประเทศไทยร่วมกับสมาคมกีฬาต่าง ๆ ได้คาดหวังไว้ที่ 70 เหรียญทองได้สําเร็จ ถือเป็นความภาคภูมิใจของแฟนกีฬา และวงการกีฬาอีกครั้งหนึ่ง
“นายกรัฐมนตรีชื่นชมในความพยายาม มุ่งมั่น และตั้งใจของนักกีฬาไทยทุกคน นักกีฬาทุกคนไม่เพียงเอาชนะอุปสรรคของตนเอง แต่ยังเป็นผู้ที่มีความสามารถ ศักยภาพ ถือเป็นความภาคภูมิใจทั้งต่อตนเอง ครอบครัว และประเทศชาติ เชื่อมั่นว่าทุกฝ่ายได้ทําหน้าที่ของตนเองอย่างสุดความสามารถแล้วทั้งผู้ที่ประสบความสําเร็จตามเป้าหมาย รวมทั้งผู้ที่อาจพลาดเหรียญรางวัลจากการแข่งขัน แต่ขอให้ถือว่าทุกคนคือตัวแทนที่สําคัญของประเทศไทย นายกรัฐมนตรีขอเป็นอีกกําลังใจในการพัฒนาตนเองอย่างต่อเนื่องให้ทุกคนได้เตรียมความพร้อมในการแข่งขันรายการต่าง ๆ ในอนาคตต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตำบลเพิ่ม เร่งช่วยแก้ปัญหาความยากจนแบบพุ่งเป้า โดยไม่ทิ้งใครไว้ข้างหลัง
วันจันทร์ที่ 28 กุมภาพันธ์ 2565
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตําบลเพิ่ม เร่งช่วยแก้ปัญหาความยากจนแบบพุ่งเป้า โดยไม่ทิ้งใครไว้ข้างหลัง
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตําบลเพิ่ม เร่งช่วยแก้ปัญหาความยากจนแบบพุ่งเป้า โดยไม่ทิ้งใครไว้ข้างหลัง
วันที่ 25 ก.พ. 65เวลา 17.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก ณ วัดบ้านหนองกะท้าว ตําบลหนองกะท้าว อําเภอนครไทย เพื่อเป็นประธานเปิดศูนย์ช่วยเหลือสังคมตําบลหนองกะท้าว พร้อมทั้งมอบใบประกาศเกียรติคุณยกย่อง อพม. อําเภอนครไทย จํานวน 10 ราย และมอบใบประกาศเกียรติคุณวิทยากรอาสาสมัครวิทยาลัยการอาชีพนครไทย จํานวน 21 ราย อีกทั้งมอบถุงยังชีพแก่ผู้ประสบปัญหาทางสังคมกรณีฉุกเฉิน จํานวน 100 ถุง
นายจุติกล่าวว่า ศูนย์ช่วยเหลือสังคมตําบลหนองกะท้าว เป็นเสมือนหนึ่งในตัวแทนของรัฐบาลและกระทรวง พม. ที่จะได้ดูแลพี่น้องประชาชนในพื้นที่แห่งนี้ และเชื่อมั่นว่าศูนย์นี้จะทํางานได้ดีมาก ซึ่งนโยบายของรัฐบาล นําโดย พลเอก ประยุทธ์ จันทร์โอชา นายกรัฐมนตรี ได้มีคํามั่นสัญญาว่า "เราจะไม่ทิ้งใครไว้ข้างหลัง" ถึงแม้ว่าจะไม่สามารถมาดูแลพี่น้องประชาชนตลอด 24 ชั่วโมงได้ นายกรัฐมนตรีจึงจะตั้งศูนย์นี้ในทุกตําบลทั่วประเทศ โดยนายอําเภอได้รับมอบหมายให้มาจัดการกับปัญหาภายในอําเภอให้จบเบ็ดเสร็จภายในที่แห่งเดียว โดยไม่ต้องส่งเรื่องเข้ามาในกรุงเทพฯ ถ้าอํานาจเหนือกว่าอําเภอ จะเป็นหน้าที่ของผู้ว่าราชการจังหวัดที่ต้องจัดการปัญหาให้จบเบ็ดเสร็จในจังหวัด เนื่องจากนายกรัฐมนตรีไม่ต้องการให้ประชาชนรอนาน ถ้าเป็นเรื่องที่ยาก คือ เรื่องที่ผิดกฎหมาย จําเป็นต้องแก้ไขโดยนโยบายของรัฐบาลเท่านั้น
สําหรับศูนย์นี้บูรณาการการทํางานร่วมกันทุกกระทรวง ไม่มีข้อยกเว้น ไม่ว่าจะเจ็บไข้ได้ป่วย ลูกหลานเรียนหนังสือ การฝึกทักษะแรงงาน ความยากลําบากจากภัยพิบัติ การซ่อมสร้างบ้านผู้สูงอายุ คนพิการ เป็นต้น ท่านสามารถแจ้งเข้ามาได้ ฉะนั้น ศูนย์นี้จะเป็นศูนย์ที่ช่วยแก้ไขปัญหาความทุกข์ยากของพี่น้องประชาชนในตําบลอย่างรวดเร็ว ขณะนี้ ในพื้นที่มีอาสาสมัครที่ดูแลคนในตําบล 1 คนต่อ 100 หลังคาเรือน ซึ่งเชื่อว่าดูแลไม่ทั่วถึง จึงอยากขอให้เพิ่มอาสาสมัครเป็น 1 คนต่อ 20 หลังคาเรือน และขอให้ อสม. และ อพม. ทํางานร่วมกัน เป็นอันหนึ่งอันเดียวกัน จะทําให้ประสิทธิภาพในการดูแลพี่น้องประชาชนดีขึ้นมาก
นายจุติกล่าวเพิ่มเติมว่า นอกจากนี้ การแก้ไขปัญหาความยากจนแบบพุ่งเป้าที่รัฐบาลต้องการทํานั้น ไม่สามารถแก้ไขได้ในชั่วข้ามคืน ต้องใช้เวลา ซึ่งในวันนี้ รัฐบาลพบวิธีแก้ไขใหม่ ไม่ใช่มีเพียงแค่ 1 นโยบาย แล้วนํามาใช้แก้ไขปัญหาประชาชนทั้งประเทศ ฉะนั้น จึงจัดตั้งศูนย์นี้ขึ้นมา เพราะปัญหาของแต่ละหมู่บ้าน แต่ละตําบลไม่เหมือนกัน ดังนั้น จึงต้องแก้ปัญหาตามสภาพความเป็นจริงของประชาชนในแต่ละพื้นที่
รัฐบาลไทย-ข่าวทำเนียบรัฐบาล-นายกฯ ติดตามสถานการณ์ในยูเครน ขอบคุณเจ้าหน้าที่ทุกคนที่มีส่วนช่วยดูแลตามปฏิบัติการช่วยเหลือคนไทย ยินดีขณะนี้คนไทยทุกคนปลอดภัย
วันอาทิตย์ที่ 27 กุมภาพันธ์ 2565
นายกฯ ติดตามสถานการณ์ในยูเครน ขอบคุณเจ้าหน้าที่ทุกคนที่มีส่วนช่วยดูแลตามปฏิบัติการช่วยเหลือคนไทย ยินดีขณะนี้คนไทยทุกคนปลอดภัย
นายกฯ ติดตามสถานการณ์ในยูเครน ขอบคุณเจ้าหน้าที่ทุกคนที่มีส่วนช่วยดูแลตามปฏิบัติการช่วยเหลือคนไทย ยินดีขณะนี้คนไทยทุกคนปลอดภัย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า กรณีสถานการณ์ฉุกเฉินในยูเครน พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม ติดตามสถานการณ์และรับฟังรายงานจากหน่วยงานที่เกี่ยวข้องอย่างต่อเนื่อง ด้วยความเป็นห่วงคนไทยในยูเครน และต้องการให้ทุกคนได้รับการช่วยเหลือดูแล
นายธนกรฯ กล่าวว่า นายกรัฐมนตรีได้รับทราบว่า ขณะนี้กระทรวงการต่างประเทศและหน่วยงานที่เกี่ยวข้องของไทยได้เข้าช่วยเหลือคนไทยในยูเครนจากสถานการณ์ฉุกเฉิน / ภัยสงคราม โดยมีคนไทยเดินทางมาเข้าพักที่ศูนย์ปฏิบัติการช่วยเหลือคนไทยในยูเครน เมืองลวิฟ (Lviv) รวม 47 คน และมีคนไทยอีก 43 คนที่อยู่ในระหว่างการเดินทางจากเมืองต่าง ๆ มายังเมืองลวิฟ ซึ่งนอกเหนือจากการเข้าช่วยเหลือให้คนไทยเดินทางมาที่ศูนย์ฯ ยังได้ติดตามสอบถามความเป็นอยู่กับกลุ่มคนไทยในเมืองต่าง ๆ ทราบว่า คนไทยทั้งหมดยังปลอดภัย ไม่มีใครได้รับอันตรายหรือบาดเจ็บ โดยยังมีคนไทยอีกประมาณร้อย กว่าคนที่ยังต้องอยู่ในเมืองที่พํานักและไม่สามารถเดินทางออกมาได้เนื่องจากมีการประกาศปิดเมืองหรือสถานการณ์ยังไม่ปลอดภัย
โดยแผนการนําคนไทยออกจากยูเครน ณ ขณะนี้ แบ่งเป็นสองส่วนคือ 1 ในวันนี้ (27 กุมภาพันธ์ 2565) นําคนไทยจากเมืองโอเดซา (Odessa) จํานวน 41 คน เดินทางไปยังจุดผ่านแดนยูเครน-โรมาเนียโดยรถบัสเช่า จากนั้น สถานเอกอัครราชทูต ณ กรุงบูคาเรสต์จะช่วยรับช่วงต่อโดยนํากลุ่มคนไทยเดินทางโดยรถบัสเช่าไปยังกรุงบูคาเรสต์ ประเทศโรมาเนีย เพื่อเตรียมเดินทางกลับประเทศไทยโดยเครื่องบินพาณิชย์ในวันที่ 1 และ 2 มีนาคม 2565
และ 2 ในวันนี้ ( 27 กุมภาพันธ์ 2565) นําคนไทย จํานวน 43 คนซึ่งเข้าพักที่ศูนย์ปฏิบัติฯ เมืองลวิฟเดินทางโดยรถบัสเช่ามายังกรุงวอร์ซอ ประเทศโปแลนด์ และในวันจันทร์ที่ 28 กุมภาพันธ์ 2565 จัดรถบัสเช่าไปรับคนไทย ชุดที่ 2 จากศูนย์ปฏิบัติฯ เมืองลวิฟเพื่อมายังกรุงวอร์ซอ และรอการเดินทางกลับไทยโดยเครื่องบินพาณิชย์ (ประมาณวันที่ 1-4 มีนาคม 2565)
“นายกฯ ขอบคุณและส่งกําลังใจให้เจ้าหน้าที่จากหน่วยงานที่เกี่ยวข้องทุกคนที่มีส่วนร่วมให้ความช่วยเหลือคนไทยในยูเครน ให้ปลอดภัย นายกฯ จะติดตามความคืบหน้าตามสถานการณ์เป็นระยะ รวมทั้งขอให้ดําเนินการตามแผนการช่วยเหลืออย่างรัดกุม รอบคอบ และขอให้ทุกคนปลอดภัย” นายธนกรฯ กล่าว
รัฐบาลไทย-ข่าวทำเนียบรัฐบาล-ถ้อยแถลงโดย พลเอก ประยุทธ์ จันทร์โอชา นายกรัฐมนตรี ในการประชุม Paris Peace Forum ครั้งที่ ๔ “Mind the gaps: Improving global governance after COVID-19”
วันพฤหัสบดีที่ 11 พฤศจิกายน 2564
ถ้อยแถลงโดย พลเอก ประยุทธ์ จันทร์โอชา นายกรัฐมนตรี ในการประชุม Paris Peace Forum ครั้งที่ ๔ “Mind the gaps: Improving global governance after COVID-19”
ถ้อยแถลงโดย
พลเอก ประยุทธ์ จันทร์โอชา นายกรัฐมนตรี
ในการประชุม Paris Peace Forum ครั้งที่ ๔
“Mind the gaps: Improving global governance after COVID-19”
ถ้อยแถลงโดย
พลเอก ประยุทธ์ จันทร์โอชา นายกรัฐมนตรี
ในการประชุมParis Peace Forumครั้งที่ ๔
“Mind the gaps: Improving global governance after COVID-19”
**********
ท่านประธานาธิบดีมาครง ท่านประธานลามี แขกผู้มีเกียรติทุกท่าน
ผมรู้สึกยินดีที่ได้เข้าร่วมการประชุมParis Peace Forumครั้งที่ ๔ กับผู้นา จากประเทศต่าง ๆ ในวันนี้
สถานการณ์โควิด-๑๙ ส่งผลกระทบอย่างรุนแรงไม่เพียงต่อความมั่นคงทางสุขภาพ และความมั่นคงทางเศรษฐกิจของทั่วโลก แต่ยังได้ขยายช่องว่างความเหลื่อมล้าในทุกมิติ ใหเ้พิ่มมากขึ้นด้วยดังนั้นเราจาเปน็ต้องหาทางปิดช่องว่างดังกล่าวโดยสร้างระบบธรรมาภิบาล โลกที่เข้มแข็งภายหลังยุคโควิด-๑๙
ช่องว่างที่ควรแก้ไขเป็นลาดับแรกคือ และการรับมือกับสถานการณ์ฉุกเฉินด้านสาธารณสุขโลก ซึ่งจาเป็นต้องเสริมสร้างให้เข้มแข็ง และมีประสิทธิภาพมากขึ้น การที่ประชาชนมีสุขภาพที่ดีถ้วนหน้า โดยไม่มีใครถูกทิ้งไว้ข้างหลัง จะนามาซึ่งความเจริญรุ่งเรืองทั้งทางด้านเศรษฐกิจและสังคมอย่างรอบด้าน
เราสามารถปิดช่องว่างดังกล่าวได้ด้วยการยึดมั่นในความร่วมมือภายใต้กลไกพหุภาคี และความเป็นน้าหนึ่งใจเดียวกันระหว่างทุกประเทศและทุกภาคส่วน เพราะโรคระบาดไม่มี พรมแดน ประเทศไทยเชื่อมั่นว่า ธรรมาภิบาลโลกที่เข้มแข็งจะช่วยส่งเสริมระบบสาธารณสุข ของทุกประเทศให้มีภูมิต้านทาน เท่าเทียม และเป็นธรรม
ด้วยเหตุนี้ ผมขอเสนอให้ทุกฝ่ายร่วมกัน1.ผลักดันให้วัคซีนและยารักษา โควิด-๑๙ เป็นสินค้าสาธารณะของโลกที่ทุกคนสามารถเข้าถึงได้อย่างรวดเร็วและเท่าเทียม2.สนับสนุนให้ทุกประเทศบรรลุเป้าหมายหลักประกันสุขภาพถ้วนหน้าตามเป้าหมาย การพัฒนาที่ยั่งยืน รวมทั้งเร่งรัดการเจรจาจัดทําราสารระหว่างประเทศว่าด้วยโรคระบาด และ3.ส่งเสริมโมเดลการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสี เขียว หรือBCGให้เป็นโมเดลเศรษฐกิจใหม่ เพื่อเชื่อมโยงประเด็นความมั่นคงของมนุษย์กับ การฟื้นฟู ที่ยั่งยืน สมดุล และครอบคลุม โดยโมเดลนี้มีความสอดคล้องกับแนวคิดสุขภาพ หนึ่งเดียวด้วย
ขอบคุณและสวัสดีครับ
รัฐบาลไทย-ข่าวทำเนียบรัฐบาล-คนร. มอบนโยบายการจัดทำแผนพัฒนารัฐวิสาหกิจ และการแก้ไขปัญหารัฐวิสาหกิจภายใต้สถานการณ์ปัจจุบัน
วันพุธที่ 16 มีนาคม 2565
คนร. มอบนโยบายการจัดทําแผนพัฒนารัฐวิสาหกิจ และการแก้ไขปัญหารัฐวิสาหกิจภายใต้สถานการณ์ปัจจุบัน
ผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2565 เมื่อวันที่ 16 มีนาคม 2565 ประชุมผ่านสื่ออิเล็กทรอนิกส์ โดยมีพลเอกประยุทธ์ จันทร์โอชา นายกรัฐมนตรี เป็นประธาน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เผยผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2565 เมื่อวันที่ 16 มีนาคม 2565 ประชุมผ่านสื่ออิเล็กทรอนิกส์ โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่ง คนร. ได้พิจารณาในเรื่องต่างๆ ดังนี้
1. การจัดทําแผนพัฒนารัฐวิสาหกิจ พ.ศ. 2566 - 2570 (แผนพัฒนารัฐวิสาหกิจฯ) ที่สามารถตอบโจทย์ยุทธศาสตร์ชาติและพลิกโฉมประเทศไทยสู่ความยั่งยืน โดยให้มีการกําหนดกรอบทิศทางหลักในการพัฒนารัฐวิสาหกิจแต่ละแห่ง เพื่อนํา 13 หมุดหมายตามแผนพัฒนาเศรษฐกิจและสังคมแห่งชาติ (แผนพัฒน์ฯ) ฉบับที่ 13 และแผนพัฒนาประเทศด้านต่างๆ ไปสู่การปฏิบัติให้บรรลุเป้าหมายของประเทศได้ ซึ่งในแผนดังกล่าวจะมีนโยบายที่จะขับเคลื่อนโมเดลเศรษฐกิจสู่การพัฒนาที่ยั่งยืน (Bio - Circular - Green Economy : BCG Model) และสนับสนุนอุตสาหกรรมเป้าหมาย รวมทั้งการปรับรูปแบบธุรกิจ (Business Model) ให้ทันต่อการเปลี่ยนแปลงและสามารถสนองต่อวิถีชีวิตถัดไป (Next Normal) ภายหลังจากสถานการณ์การแพร่ระบาดของโรคไวรัสโคโรน่า 2019 และการสร้างความมั่นคงในด้านการค้า การลงทุน การผลิต และการเกษตรของประเทศรองรับจากผลกระทบต่างๆ จากสถานการณ์ในต่างประเทศ นอกจากนี้ ให้สนับสนุน SME และมีการบูรณาการทํางานร่วมกันของรัฐวิสาหกิจ หน่วยงานภาครัฐอื่น และเอกชนมากยิ่งขึ้น
2. การดําเนินการแก้ไขปัญหาองค์กรของรัฐวิสาหกิจทั้ง 6 แห่ง มีความคืบหน้าในการดําเนินงานตามลําดับเช่น บริษัท อสมท จํากัด (มหาชน) (บมจ. อสมท) ได้ดําเนินการตามแผนพลิกฟื้นธุรกิจระยะสั้น ประจําปี 2564 ทําให้มีกําไรจากที่มีผลขาดทุนในช่วง 5 ปีที่ผ่านมา ซึ่ง คนร. ได้กําชับให้มีการดําเนินการตามแผนให้เห็นผลเป็นรูปธรรมทั้งในเรื่องทางการเงินและการให้บริการประชาชนที่ดีขึ้น เช่น บริษัท เอ็นที จํากัด (มหาชน) ให้เร่งพัฒนาและบริหารจัดการระบบ 5G และดาวเทียมไทยคม ให้เกิดประโยชน์สูงสุด และให้องค์การขนส่งมวลชนกรุงเทพ และการรถไฟแห่งประเทศไทยเร่งการจัดหารถเพื่อให้สามารถบริการประชาชนได้ดีขึ้น เป็นต้น
3. การประเมินผลการดําเนินงานรัฐวิสาหกิจในปี 2563 และ 2564 รัฐวิสาหกิจส่วนใหญ่มีผลการประเมินที่ดีขึ้น โดย คนร. ได้มีนโยบายให้รัฐวิสาหกิจปรับตัว เตรียมการ และกําหนดแนวทางการบริหารจัดการให้ทันต่อสถานการณ์ที่เปลี่ยนแปลงไป ทั้งในด้านการรองรับ Next Normal การเปลี่ยนแปลงเทคโนโลยี และการเข้าสู่สังคมผู้สูงอายุ รวมทั้งให้มีการแก้ปัญหาต่างๆ ที่มีมาตั้งแต่อดีตให้สําเร็จ และดูแลผลกระทบจากสถานการณ์การแพร่ระบาดของโรคไวรัสโคโรน่า 2019 และภาวะวิกฤติต่างๆ ในปัจจุบัน เช่น การเพิ่มขึ้นของราคาเชื้อเพลิงและวัตถุดิบต่างๆ ที่ต้องนําเข้ามาจากต่างประเทศ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ฝากประชาชนร่วมมือปฏิบัติตามมาตรการด้านสาธารณสุข เพื่อให้ตัวเลขผู้ติดเชื้อลดลงต่อเนื่อง ย้ำขณะนี้ยังไม่มีการประกาศให้โรคโควิด 19 เป็นโรคประจำถิ่น
วันเสาร์ที่ 30 เมษายน 2565
โฆษกรัฐบาลเผย นายกฯ ฝากประชาชนร่วมมือปฏิบัติตามมาตรการด้านสาธารณสุข เพื่อให้ตัวเลขผู้ติดเชื้อลดลงต่อเนื่อง ย้ําขณะนี้ยังไม่มีการประกาศให้โรคโควิด 19 เป็นโรคประจําถิ่น
โฆษกรัฐบาลเผย นายกฯ ฝากประชาชนร่วมมือปฏิบัติตามมาตรการด้านสาธารณสุข เพื่อให้ตัวเลขผู้ติดเชื้อลดลงต่อเนื่อง ย้ําขณะนี้ยังไม่มีการประกาศให้โรคโควิด 19 เป็นโรคประจําถิ่น จนกว่าจะเข้าหลักเกณฑ์ที่กําหนด  วันนี้  พบมีผู้ติดเชื้อรายใหม่เพิ่มจํานวนรวม 12,888 ราย
วันนี้(30เม.ย.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยืนยันขณะนี้รัฐบาลก็ยังไม่ได้มีการประกาศให้โรคโควิด-19เป็นโรคประจําถิ่น(endemic disease) แม้รัฐบาลและศบค.ได้มีการผ่อนคลายปรับมาตรการต่างๆ แล้วแต่ยังไม่เข้าหลักเกณฑ์และค่าเป้าหมายที่กําหนดเช่นผู้ป่วยรายใหม่ไม่เกิน10,000ราย/วันอัตราป่วยตายน้อยกว่าร้อยละ0.1 ดังนั้นจึงต้องขอความร่วมมือประชาชนทุกภาคส่วนช่วยกันปฏิบัติตามมาตรการด้านสาธารณสุขต่อเนื่องเพื่อเตรียมรองรับในอนาคตเมื่อเข้าหลักเกณฑ์ที่จะประกาศให้โรคโควิด-19เป็นโรคประจําถิ่นต่อไปโดยยืนยันจะไม่กระทบในส่วนการรักษาพยาบาลเพราะระบบการคลังระบบสปสช.ยังคงเข้าดูแลเช่นเดิมตามสิทธิที่ทุกคนมีสิทธิ์การรักษาสิทธิ์ใดสิทธิ์หนึ่งอยู่แล้วทั้งบัตรทองประกันสังคมและบัตรข้าราชการเป็นต้น
โฆษกประจําสํานักนายกรัฐมนตรียังกล่าวเพิ่มเติมว่า ล่าสุดสํานักงานการบินพลเรือนแห่งประเทศไทย(CAAT)ได้ออกประกาศนักบิน(NOTAM)แจ้งสายการบินทั่วโลกถึงมาตรการที่ปรับปรุงในการเดินทางทางอากาศเข้ามายังประเทศไทยแล้วเพื่อสร้างความเข้าใจและให้สายการบินปฏิบัติตามมาตรการได้อย่างถูกต้องซึ่งจะมีผลใช้บังคับตั้งแต่วันที่1พฤษภาคม2565เป็นต้นไปพร้อมเน้นย้ําและขอความร่วมมือสายการบินให้ช่วยตรวจสอบกลั่นกรองเอกสารและเฝ้าระวังอย่างเคร่งครัดตามมาตรการใหม่รวมทั้งให้สายการบินแจ้งข้อมูลผู้โดยสารให้ครบถ้วนถูกต้องเพื่อสามารถเตรียมพร้อมและอํานวยความสะดวกแก่ผู้เดินทางเข้าประเทศตามมาตรการใหม่ได้อย่างเต็มที่และเป็นไปอย่างมีประสิทธิภาพ
สําหรับสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)ในประเทศไทยวันนี้(30เมษายน2565)พบมีผู้ติดเชื้อรายใหม่เพิ่มจํานวนรวม12,888รายจําแนกเป็นผู้ป่วยจากในประเทศ12,784รายและผู้ป่วยมาจากต่างประเทศ104ราย
รวมผู้ป่วยสะสม2,027,514ราย(ตั้งแต่1มกราคม2565)ขณะที่หายป่วยกลับบ้าน17,105รายทําให้หายป่วยสะสม1,902,362ราย(ตั้งแต่1มกราคม2565)โดยมีผู้ป่วยกําลังรักษา151,567รายและเสียชีวิต126ราย ทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล1,773ราย.เฉลี่ยจังหวัดละ23รายอัตราครองเตียงร้อยละ23.7
ส่วนการให้บริการวัคซีนโควิด- 19ของประเทศไทยมียอดการได้รับวัคซีนสะสม ตั้งแต่วันที่28กุมภาพันธ์2564 - 28เมษายน2565รวม133,141,807โดสใน77จังหวัดจําแนกเป็นจํานวนผู้ได้รับวัคซีนเข็มที่1สะสม 56,232,122รายจํานวนผู้ได้รับวัคซีนเข็มที่2สะสม 51,177,370รายและจํานวนผู้ได้รับวัคซีนเข็มที่3สะสม 25,732,315ราย
---------------
รัฐบาลไทย-ข่าวทำเนียบรัฐบาล-ออมเพิ่มสุข เร่งทยอยจัดสรรวงเงิน 40,000 ล้านบาท
วันพฤหัสบดีที่ 16 มิถุนายน 2565
ออมเพิ่มสุข เร่งทยอยจัดสรรวงเงิน 40,000 ล้านบาท
ตามที่กระทรวงการคลังได้มีการจําหน่ายพันธบัตร รุ่นออมเพิ่มสุข ผ่านธนาคารตัวแทนจําหน่าย วงเงิน 40,000 ล้านบาท ให้แก่ประชาชน เมื่อวันที่ 15 มิถุนายน 2565 และได้มีการแจ้งปิดระบบการจําหน่าย พันธบัตรในเวลาต่อมา  นั้น
สํานักงานบริหารหนี้สาธารณะ (สบน.) ธนาคารแห่งประเทศไทย (ธปท.) และธนาคารตัวแทนจําหน่าย ต้องขออภัยในความไม่สะดวกที่เกิดขึ้นในครั้งนี้ เนื่องจากระบบจัดสรรลําดับอัตโนมัติ (automatic queuing system) ของ ธปท. ได้เกิดขัดข้องในระหว่างที่ธนาคารตัวแทนจําหน่ายทยอยส่งคําสั่งซื้อพันธบัตรเข้ามา ซึ่งทันทีที่เกิดเหตุ ธปท. ได้เร่งแก้ไขปัญหาเพื่อให้สามารถกลับมาจัดสรรพันธบัตรได้ ทั้งนี้ ธปท. จะจัดสรรวงเงินตามเวลาที่คําสั่งซื้อถูกส่งและถูกบันทึกอยู่ระบบของ ธปท. เป็นสําคัญ และจะจัดสรรคําสั่งซื้อตามหลักการมาก่อนได้ก่อน (first come first serve) ซึ่ง ธปท. ได้ทยอยส่งรายการพันธบัตรที่จัดสรรสําเร็จกลับไปยังธนาคารตัวแทนจําหน่ายแล้ว รวมถึงคืนเงินให้กับผู้ลงทุนกรณีที่คําสั่งซื้อจากธนาคารไม่ได้รับการตอบรับจากระบบ ธปท. หรือไม่มีการบันทึกในระบบ อย่างไรก็ดี ยังคงมีคําสั่งซื้อที่อยู่ในระบบยังคงรอการประมวลผลและตรวจสอบเป็นจํานวนมาก ซึ่ง ธปท. จะจัดสรรคําสั่งซื้อตามคิวคําสั่งซื้อโดยเร็วที่สุด สบน. ขอเรียนว่าทุกหน่วยงานพยายามอย่างเต็มที่ในการแก้ไขปัญหา และพยายามอํานวยความสะดวกในทุกวิถีทางเพื่อให้ผู้ลงทุนได้รับบริการที่ดีที่สุด
สบน. ขอขอบคุณผู้ลงทุนทุกท่านที่ให้ความสนใจลงทุนพันธบัตรออมทรัพย์ และขออภัยในความไม่สะดวกที่เกิดขึ้นและจะหารือร่วมกับหน่วยงานที่เกี่ยวข้องเพื่อสร้างประสบการณ์การซื้อพันธบัตรที่ดียิ่งขึ้นในอนาคต
สํานักพัฒนาตลาดตราสารหนี้
สํานักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5322, 5311, 5315
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 20 สิงหาคม 2564 พบพนักงานติดเชื้อไวรัส COVID-19 จำนวน 24 ราย
วันศุกร์ที่ 20 สิงหาคม 2564
ประกาศ ขสมก. ประจําวันที่ 20 สิงหาคม 2564 พบพนักงานติดเชื้อไวรัส COVID-19 จํานวน 24 ราย
ประกาศ ขสมก. ประจําวันที่ 20 สิงหาคม 2564 พบพนักงานติดเชื้อไวรัส COVID-19 จํานวน 24 ราย
1) พนักงานเก็บค่าโดยสารรถธรรมดา สาย 23 เพศหญิง อายุ 43 ปี
2) พนักงานเก็บค่าโดยสารรถธรรมดา สาย 32 เพศหญิง อายุ 25 ปี
3) นายท่าปล่อยรถโดยสาร สาย 25 เพศชาย อายุ 53 ปี
4) พนักงานขับรถโดยสารธรรมดา สาย 136 เพศชาย อายุ 58 ปี
5) พนักงานขับรถโดยสารปรับอากาศ สาย 4 เพศชาย อายุ 49 ปี
6) พนักงานขับรถโดยสารปรับอากาศ สาย 516 เพศหญิง อายุ 52 ปี
7) พนักงานขับรถโดยสารปรับอากาศ สาย 516 เพศหญิง อายุ 53 ปี
8) พนักงานธุรการจ่ายงาน สาย 142 อู่ฟาร์มจระเข้ เขตการเดินรถที่ 3 เพศหญิง อายุ 38 ปี
9) พนักงานเก็บค่าโดยสารรถธรรมดา สาย 11 เพศหญิง อายุ 20 ปี
10) พนักงานขับรถโดยสารปรับอากาศ สาย 138 เพศชาย อายุ 54 ปี
11) พนักงานเก็บค่าโดยสารรถธรรมดา สาย 22 เพศหญิง อายุ 43 ปี
12) พนักงานเก็บค่าโดยสารรถธรรมดา สาย 3 เพศหญิง อายุ 41 ปี
13) พนักงานเก็บค่าโดยสารรถธรรมดา สาย 84 ก เพศชาย อายุ 34 ปี
14) พนักงานขับรถประจําสํานักงาน อู่บางเขน เขตการเดินรถที่ 1 เพศชาย อายุ 56 ปี
15) พนักงานขับรถโดยสารธรรมดา สาย 195 เพศชาย อายุ 57 ปี
16) พนักงานเก็บค่าโดยสารรถปรับอากาศ สาย 511 เพศหญิง อายุ 53 ปี
17) พนักงานเก็บค่าโดยสารรถปรับอากาศ สาย 36 เพศหญิง อายุ 52 ปี (ปัจจุบันปฏิบัติหน้าที่ประชาสัมพันธ์ รณรงค์ป้องกันโรคติดเชื้อไวรัส COVID-19 ให้แก่พนักงาน ณ อู่กําแพงเพชร 2 เขตการเดินรถที่ 8)
18) พนักงานเก็บค่าโดยสารรถธรรมดา สาย 65 เพศชาย อายุ 35 ปี
19) พนักงานเก็บค่าโดยสารรถปรับอากาศ สาย 505 เพศหญิง อายุ 28 ปี
20) พนักงานเก็บค่าโดยสารรถปรับอากาศ สาย 516 เพศหญิง อายุ 45 ปี
21) พนักงานเก็บค่าโดยสารรถปรับอากาศ สาย 134 เพศหญิง อายุ 44 ปี
22) พนักงานขับรถโดยสารธรรมดา สาย 18 เพศชาย อายุ 28 ปี
23) พนักงานขับรถโดยสารปรับอากาศ สาย 134 เพศชาย อายุ 39 ปี
24) พนักงานขับรถโดยสารปรับอากาศ สาย 134 เพศชาย อายุ 60 ปี
รัฐบาลไทย-ข่าวทำเนียบรัฐบาล-ดีอีเอส - ส.ค.ส. ร่วมเอกชนไขข้อข้องใจ ความกังวลในการใช้ PDPA เปิดเวที "PDPA บังคับใช้...อะไรที่ต้องพร้อม "
วันจันทร์ที่ 25 กรกฎาคม 2565
ดีอีเอส - ส.ค.ส. ร่วมเอกชนไขข้อข้องใจ ความกังวลในการใช้ PDPA  เปิดเวที "PDPA บังคับใช้...อะไรที่ต้องพร้อม "
ดีอีเอส - ส.ค.ส. ร่วมเอกชนไขข้อข้องใจ ความกังวลในการใช้ PDPA  เปิดเวที "PDPA บังคับใช้...อะไรที่ต้องพร้อม "
เมื่อวันที่ 25 กรกฎาคม 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวปาฐกถาพิเศษและกล่าวเปิดงานสัมมนา "PDPA บังคับใช้...อะไรที่ต้องพร้อม " รัฐ-เอกชนไขข้อข้องใจ ความกังวลในการใช้ PDPA ว่า วันนี้ได้มาชี้แจงทําความเข้าใจ ลดความวิตกกังวล และแนวทางการปฏิบัติตามกฎหมาย ที่ไม่เป็นภาระมากเกินไป ตอนนี้กระทรวงฯ มีประกาศยกเว้นมาตรการบางอย่างที่ต้องทําตามกฎหมาย PDPA สําหรับSME เพื่อลดภาระค่าใช้จ่ายของSME ซึ่งต้องมีการเก็บรักษาข้อมูลให้ดี ไม่ให้รั่วไหล
เชื่อว่าที่สภาหอการค้าแห่งประเทศไทยได้จัดงานครั้งนี้ จะทําให้เกิดความตื่นตัว มีการรับรู้ของสมาชิกสภาหอการค้า ซึ่งเป็นกลุ่มหลักที่ต้องใช้กฎหมายPDPA ฉบับนี้ บริษัทใหญ่ที่มีความพร้อม อยากให้ลงทุนทําระบบที่ดีเพื่อปฏิบัติตามกฎหมาย เพราะมีข้อมูลประชาชนจํานวนมาก จําเป็นต้องดูแลข้อมูลให้ดีไม่ให้รั่วไหล และผู้ที่ได้รับผลกระทบจริงๆ อาทิ ผู้ประกอบการ ร้านค้า บริการต่างๆ E-commerce ที่มีข้อมูลลูกค้าเยอะๆ ต้องปฏิบัติตาม ต้องเก็บข้อมูลให้ดี
งานสัมมนา "PDPA บังคับใช้...อะไรที่ต้องพร้อม " รัฐ-เอกชนไขข้อข้องใจ ความกังวลในการใช้ PDPA จัดโดยหอการค้าไทยและสภาหอการค้าแห่งประเทศไทย ร่วมกับ สํานักงานคุ้มครองข้อมูลส่วนบุคคล (ส.ค.ส.) กระทรวงดิจิทัลเพื่อเศรษฐกิจและสังคม และมหาวิทยาลัยหอกาค้าไทย ณ อาคารหอประชุมเมืองไทยประกันชีวิต ถนนรัชดาภิเษก โดยมีนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย ให้การต้อนรับและกล่าวถึงวัตถุประสงค์การจัดงานฯ เพื่อเผยแพร่ข้อมูลให้กับผู้ประกอบการ ประชาชนได้รับทราบถึงหลักเกณฑ์ กลไก มาตรการ และการปฏิบัติของพระราชบัญญัติคุ้มครองข้อมูลส่วนบุคคล 2562 รวมทั้ง ไขข้อข้องใจ ความกังวลในการบังคับใช้ พ.ร.บ. PDPA
ภายในงานมีการบรรยายพิศษ "PDPA แนปฏิบัติ และ กรณีศึกษา" โดย ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม หน้าที่เลขาธิการคณะกรรมการคุ้มครองข้อมูลส่วนบุคคลและการเสวนา เรื่อง "PDPA in Actions : ข้อกังวลในการใช้" นายไพบูลย์ อมรภิญโญเกียรติ ที่ปรึกษาเลขาธิการคณะกรรมการคุ้มครองข้อมูลส่วนบุคคล , นายอธิป พี่ซานนท์ รองประธานกรรมการสภาหอการค้าแห่งประเทศไทย , ดร.ศุภกร กังพิศดาร กรรมการผู้จัดการ บริษัท ไซเบอร์ อีลิท จํากัด , ดร.อุดมธิปก ไพรเกษตร เลขาธิการสมาพันธ์เอสเอ็มอีไทย , ผศ.ดร.ประพันธ์พงษ์ ชําอ่อน รองคณบดีฝ่ายวิชาการ คณะนิติศาสตร์ มหาวิทยาลัยหอการค้าไทย และนายสาระ ล่ําชํา ประธานเจ้าหน้าที่บริหารบริษัทเมืองไทยประกันชีวิต และกรรมการสภาหอการค้าแห่งประเทศไทย มาร่วมถ่ายทอดองค์ความรู้ แลกเปลี่ยนประสบการณ์ และตอบข้อซักถาม ในทุกแง่มุมที่เกี่ยวข้องกับเรื่อง PDPA
*********************
รัฐบาลไทย-ข่าวทำเนียบรัฐบาล-อนุมัติ 2,000 ล้าน ให้กองทุนพัฒนาเกษตรกร
วันพุธที่ 2 มีนาคม 2565
อนุมัติ 2,000 ล้าน ให้กองทุนพัฒนาเกษตรกร
วันพุธที่ 2 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับการพัฒนาคุณภาพชีวิตและเร่งช่วยเหลือปัญหาหนี้สินให้แก่เกษตรกร โดยอนุมัติวงเงิน 2,000 ล้านบาท แก่กองทุนฟื้นฟูและพัฒนาเกษตรกร ซึ่งมีวัตถุประสงค์เพื่อส่งเสริมและสนับสนุนการรวมกลุ่มของเกษตรกรในการพัฒนาคุณภาพชีวิตและแก้ไขปัญหาของเกษตรกร ส่งเสริมและสนับสนุนการฟื้นฟูและพัฒนาอาชีพเกษตรกรรม พัฒนาความรู้ด้านเกษตรกรรม และพัฒนาศักยภาพในการพึ่งพาตนเองของเกษตรกร โดยวงเงินที่ได้รับการอนุมัติในครั้งนี้ส่วนหนึ่งจะถูกนําไปใช้เพื่อแก้ไขปัญหาหนี้สินให้แก่เกษตรกรกลุ่มเป้าหมาย 3,425 ราย อีกส่วนใช้ในการฟื้นฟูและพัฒนาเกษตรกร 42,034 ราย 776 องค์กร ซึ่งรัฐบาลมุ่งมั่นที่จะสร้างความเข้มแข็งแก่เกษตรกรไทยในทุกมิติอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ลงนามสัญญาจัดซื้อไฟเซอร์ 30 ล้านโดส สำหรับปี 2565 ใช้เป็นเข็มกระตุ้น และฉีดเด็กอายุ 5-11 ปี
วันพฤหัสบดีที่ 25 พฤศจิกายน 2564
สธ.ลงนามสัญญาจัดซื้อไฟเซอร์ 30 ล้านโดส สําหรับปี 2565 ใช้เป็นเข็มกระตุ้น และฉีดเด็กอายุ 5-11 ปี
กระทรวงสาธารณสุข ลงนามสัญญาจัดซื้อวัคซีนไฟเซอร์อีก 30 ล้านโดส สําหรับปี 2565 นํามาใช้เป็นเข็มกระตุ้น ร่วมกับแอสตร้าเซนเนก้า 60 ล้านโดส มั่นใจวัคซีนมีเพียงพอ และยังมีเงื่อนไขกรณีวัคซีนผ่านการขึ้นทะเบียนกับ อย.ไทยให้ใช้ในเด็กอายุ 5 – 11 ปี
กระทรวงสาธารณสุข ลงนามสัญญาจัดซื้อวัคซีนไฟเซอร์อีก30 ล้านโดส สําหรับปี 2565 นํามาใช้เป็นเข็มกระตุ้น ร่วมกับแอสตร้าเซนเนก้า 60 ล้านโดส มั่นใจวัคซีนมีเพียงพอ และยังมีเงื่อนไขกรณีวัคซีนผ่านการขึ้นทะเบียนกับ อย.ไทยให้ใช้ในเด็กอายุ 5 – 11 ปี สามารถเปลี่ยนเป็นวัคซีนสําหรับฉีดให้เด็กกลุ่มนี้ได้
วันนี้ (25 พฤศจิกายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามสัญญาจัดซื้อวัคซีนโควิด 19 (ไฟเซอร์) จํานวน 30 ล้านโดส สําหรับปี 2565 ระหว่าง นพ.โอภาส การย์กวินพงศ์ อธิบดีกรมควบคุมโรค และนางสาวเด็บบราห์ ไซเฟิร์ท ผู้จัดการใหญ่ บริษัท ไฟเซอร์ประเทศไทย และอินโดไชน่า
นายอนุทิน ให้สัมภาษณ์หลังพิธีลงนามว่า วัคซีนไฟเซอร์ที่สั่งซื้อ30 ล้านโดสนั้น จะเริ่มทยอยส่งมอบให้ประเทศไทยตั้งแต่ไตรมาสแรกปี 2565 เป็นต้นไป โดยจะนํามาใช้เป็นวัคซีนเข็มกระตุ้นซึ่งจะฉีดได้ถึง 30 ล้านคนยืนยันว่าวัคซีนในปี2565 มีเพียงพอ เพราะยังมีวัคซีนแอสตร้าเซนเนก้าอีก 60 ล้านโดส รวมถึงวัคซีนโปรตีนซับยูนิตที่ไทยกําลังพัฒนาหากผ่านการขึ้นทะเบียนจาก อย. แล้ว จะสํารองไว้ใช้อีก 20 ล้านโดส ซึ่งจะทําให้ประเทศไทยมีวัคซีนโควิด 19 ทุกเทคโนโลยี นอกจากนี้ ในการสั่งซื้อ 30 ล้านโดส ยังมีเงื่อนไขพิเศษให้สั่งเพิ่มได้อีก 20 ล้านโดสโดยไม่ต้องจ่ายค่ามัดจําเพิ่ม และจะมีการขอขึ้นทะเบียนเพิ่มเติมกับสํานักงานคณะกรรมการอาหารและยาของไทย เพื่อใช้ฉีดเด็กอายุ 5-11 ปี เมื่อขึ้นทะเบียนแล้วจะนําเข้าวัคซีนสูตรเด็กมาฉีดเด็กอายุ 5-11 ปี ประมาณ 5 ล้านคน ในปีหน้า
*************************************25 พฤศจิกายน 2564
รัฐบาลไทย-ข่าวทำเนียบรัฐบาล-สธ.เผยผู้ติดเชื้อโควิด 19 มีแนวโน้มลดลง ยังต้องป้องกันตนเองอย่างเต็มที่
วันอังคารที่ 24 สิงหาคม 2564
สธ.เผยผู้ติดเชื้อโควิด 19 มีแนวโน้มลดลง ยังต้องป้องกันตนเองอย่างเต็มที่
กระทรวงสาธารณสุขเผยผู้ติดเชื้อโควิดรายใหม่มีแนวโน้มลดลง ย้ําทุกคนต้องช่วยกันป้องกันตนเองอย่างเต็มที่ตลอดเวลา และเข้ารับการฉีดวัคซีนช่วยลดอาการรุนแรงและเสียชีวิตได้ พบต่างจังหวัดผู้ป่วยอาการรุนแรงลดลง แม้ยังมีผู้ติดเชื้อรายใหม่สูงกว่า กทม.และปริมณฑล
กระทรวงสาธารณสุขเผยผู้ติดเชื้อโควิดรายใหม่มีแนวโน้มลดลง ย้ําทุกคนต้องช่วยกันป้องกันตนเองอย่างเต็มที่ตลอดเวลา และเข้ารับการฉีดวัคซีนช่วยลดอาการรุนแรงและเสียชีวิตได้ พบต่างจังหวัดผู้ป่วยอาการรุนแรงลดลง แม้ยังมีผู้ติดเชื้อรายใหม่สูงกว่า กทม.และปริมณฑล
วันนี้ (24 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรคแถลงสถานการณ์โรคโควิด 19 ว่า วันนี้ประเทศไทยมีผู้ติดเชื้อโควิด 19 รายใหม่ 17,165 ราย ถือว่าลดลงอย่างต่อเนื่องจากก่อนหน้านี้ที่อยู่ประมาณหลัก 2 หมื่นรายตั้งแต่ต้นเดือนสิงหาคม มีผู้หายป่วยเพิ่มขึ้น 20,059 รายถือว่าสูงกว่าผู้ติดเชื้อรายใหม่ ส่วนผู้ป่วยอาการรุนแรงจะยังคงระดับสูงต่อไปสักระยะ จากการสะสมของผู้ป่วยที่ผ่านมาโดยข้อมูลวันที่ 23 สิงหาคม 2564 มีผู้ป่วยใส่เครื่องช่วยหายใจ 1,095 ราย โดยผู้ป่วยอาการรุนแรงใน กทม.และปริมณฑลยังมีแนวโน้มสูงขึ้น แต่ในต่างจังหวัดมีทิศทางลดลง แม้ผู้ติดเชื้อรายใหม่ของต่างจังหวัดจะเจอในสัดส่วนสูงกว่า ถือว่าการเข้าถึงการดูแลมีประสิทธิภาพ ทําให้ป้องกันอาการป่วยรุนแรงได้อย่างดี
สําหรับการฉีดวัคซีนโควิด 19 เมื่อวันที่ 23 สิงหาคม 2564 ฉีดเพิ่มขึ้น 573,446 โดส สะสมรวม 27,612,445 โดส เป็นเข็มแรก 20,830,673 ราย คิดเป็น 28.9% ของประชากร โดยพื้นที่ 13 จังหวัดควบคุมสูงสุดและเข้มงวดมีประชากร 22 ล้านคน สามารถฉีดเข็มแรกได้แล้ว 11.5 ล้านคน คิดเป็น 52.1% ส่วนจังหวัดอื่นๆ49 ล้านคน ฉีดแล้ว 9.2 ล้านคน คิดเป็น 18.6% ถือว่ามีความก้าวหน้าอย่างต่อเนื่อง ซึ่งหากมีวัคซีนเข้ามาฉีดเพิ่มมากขึ้นก็สามารถเพิ่มศักยภาพการฉีดได้มากกว่าในปัจจุบันและเร่งรัดการฉีดให้ครอบคลุมได้มากขึ้น ขอให้ประชาชนติดตามมั่นใจวัคซีนทุกสูตรป้องกันการป่วยรุนแรงและเสียชีวิตได้ ซึ่งข้อมูลทั้งในประเทศและต่างประเทศตรงกันชัดเจนแม้กระทั่งประเทศที่ฉีดวัคซีนกว้างขวางแล้วอย่างสหรัฐอเมริกา อังกฤษ ผู้เสียชีวิตคือผู้ที่ยังไม่ได้ฉีดวัคซีน โดยมีปัจจัยเสี่ยงสุขภาพเป็นพื้นฐาน
“การที่ผู้ติดเชื้อรายใหม่มีแนวโน้มลดลงถือเป็นทิศทางและสัญญาณที่ดี แต่ยังต้องช่วยกันป้องกันตนเองอย่างเต็มที่ตลอดเวลา เสมือนว่าตัวเองและบุคคลรอบตัวอาจติดเชื้อเเละแพร่เชื้อได้ โดยการสวมหน้ากากตลอดเวลา ล้างมือทุกครั้งที่จับต้องจุดเสี่นงต่างๆ เว้นระยะห่าง ไมไปสถานที่ผู้คนจํานวนมาก การไปร้านค้าหรือทํากิจกรรมพบปะผู้คน ให้วางแผนและไปเท่าที่จําเป็น พยายามอยู่ในบ้านให้มากที่สุด ถ้าทุกคนทําได้เต็มที่ มีความเป็นไปได้ที่จะมีการผ่อนคลายและกลับมาใช้ชีวิตปกติแบบNew Normal มากขึ้น” นายแพทย์เฉวตสรรกล่าว
*********************************** 24 สิงหาคม 2564
****************************************************
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยชาวไทยในยูเครนที่กำลังเดินทางกลับประเทศไทยและยังติดค้าง พร้อมกำชับกระทรวงการต่างประเทศและหน่วยงานที่เกี่ยวข้องส่งคนไทยที่ประสงค์เดินทางกลับบ้านโดยสวัสดิภาพทุกคน
วันพุธที่ 2 มีนาคม 2565
โฆษกรัฐบาลเผย นายกฯ ห่วงใยชาวไทยในยูเครนที่กําลังเดินทางกลับประเทศไทยและยังติดค้าง พร้อมกําชับกระทรวงการต่างประเทศและหน่วยงานที่เกี่ยวข้องส่งคนไทยที่ประสงค์เดินทางกลับบ้านโดยสวัสดิภาพทุกคน
โฆษกรัฐบาลเผย นายกฯ ห่วงใยชาวไทยในยูเครนที่กําลังเดินทางกลับประเทศไทยและยังติดค้าง พร้อมกําชับกระทรวงการต่างประเทศและหน่วยงานที่เกี่ยวข้องส่งคนไทยที่ประสงค์เดินทางกลับบ้านโดยสวัสดิภาพทุกคน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าการให้ความช่วยเหลือคนไทยในยูเครนจากสถานการณ์ความตึงเครียดในยูเครนอย่างใกล้ชิด ทั้งยังแสดงความห่วงใยต่อความปลอดภัยของพี่น้องประชาชนชาวไทยในยูเครน และขอบคุณเจ้าหน้าที่ทุกฝ่ายที่กําลังปฏิบัติงานให้ความช่วยเหลือผู้ที่ยังติดค้างอยู่ในยูเครน พร้อมกําชับให้กระทรวงการต่างประเทศและหน่วยงานที่เกี่ยวข้องเร่งดําเนินการส่งชาวไทยที่ประสงค์เดินทางกลับประเทศโดยเร็วที่สุดโดยสวัสดิภาพ
กระทรวงการต่างประเทศได้แจ้งความคืบหน้าแผนการช่วยเหลือคนไทยในยูเครน จากสถานเอกอัครราชทูต ณ กรุงวอร์ซอ ประเทศโปแลนด์ นับตั้งแต่การตั้งศูนย์ปฏิบัติการช่วยเหลือคนไทยในยูเครน ตั้งแต่เมื่อวันศุกร์ที่ 25 กุมภาพันธ์ 2565 เป็นต้นมา โดยเมื่อวันที่ 28 กุมภาพันธ์ 2565 สถานเอกอัครราชทูต ณ กรุงวอร์ซอ ได้ช่วยเหลือให้คนไทยที่ศูนย์ปฏิบัติการช่วยเหลือคนไทยในยูเครนอีก 43 คน อพยพออกจากยูเครนเข้ามายังประเทศโปแลนด์และกําลังเดินทางโดยเครื่องบินกลับมายังประเทศไทย ซึ่งจนถึงตอนนี้ มีการอพยพคนไทยออกนอกยูเครนแล้วทั้งสิ้น 142 คน โดยกําหนดการเดินทางกลับประเทศไทยในวันนี้แบ่งคณะคนไทยออกเป็น 2 ชุด ได้แก่
คณะคนไทยชุดที่ 1 จํานวน 38 คนจะเดินทางโดยเครื่องบินออกจากกรุงบูคาเรสต์ ประเทศโรมาเนีย ในวันที่ 1 มีนาคม 2565 มีกําหนดถึงประเทศไทยในวันที่ 2 มีนาคม 2565 โดยสายการบินไทย เที่ยวบินที่ TG923 เวลา 06.25 น. และ
คณะคนไทยชุดที่ 2 จํานวน 58 คนจะเดินทางโดยเครื่องบินออกจากกรุงวอร์ซอ ประเทศโปแลนด์ ในวันที่ 1 มีนาคม 2565 มีกําหนดถึงประเทศไทยในวันที่ 2 มีนาคม 2565 โดยสายการบินเอมิเรตส์ เที่ยวบินที่ EK384 เวลา 12.05 น.
จากการรายงานทราบว่ากลุ่มคนไทยที่ยังติดค้างอยู่ในเมืองต่าง ๆ ทุกคนปลอดภัย และมีคนไทยอีก 35 คน จากกรุงเคียฟ เมืองคาเคียฟ เมืองซาโปรีเซีย ฯลฯ สามารถทยอยเดินทางออกมาได้แล้วและอยู่ในระหว่างการเดินทางไปยังศูนย์ปฏิบัติการช่วยเหลือคนไทยในยูเครน
นายธนกรฯ กล่าวว่า นายกรัฐมนตรีห่วงกังวลต่อสถานการณ์ที่ยังมีความตึงเครียดอาจส่งผลถึงความปลอดภัยของพี่น้องชาวไทย และเจ้าหน้าที่ทุกคน อย่างไรก็ดี ได้กําชับให้ดําเนินการช่วยเหลือคนไทยด้วยความรอบคอบ และเชื่อมั่นว่าจะพาพี่น้องชาวไทยทุกคนที่แสดงความประสงค์เดินทางถึงประเทศไทยโดยปลอดภัยและสวัสดิภาพ